**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республика мутасын алкоголя прöдукцияöн торйöн вузасьöм лицензируйöм кузя да сетöм лицензияяс, кутшöмкö кад вылö сувтöдöм лицензияяс да аннулируйтöм лицензияяс государствосянь регистрируйтöм кузя пöрадок вынсьöдöм йылысь» Коми Республикаса Правительстволöн 2005 во öшым тöлысь 29 лунся 336 №-а шуöмö вежсьöмъяс пыртöм йылысь**

Коми Республикаса Правительство шуис:

Пыртны «Коми Республика мутасын алкоголя прöдукцияöн торйöн вузасьöм лицензируйтöм кузя да сетöм лицензияяс, кутшöмкö кад вылö сувтöдöм лицензияяс да аннулируйтöм лицензияяс государствосянь регистрируйтöм кузя пöрадок вынсьöдöм йылысь» Коми Республикаса Правительстволöн 2005 во öшым тöлысь 29 лунся 336 №-а шуöмö татшöм вежсьöмъяс:

Коми Республика мутасын алкоголя прöдукцияöн торйöн вузасьöм лицензируйтöм кузя да сетöм лицензияяс, кутшöмкö кад вылö сувтöдöм лицензияяс да аннулируйтöм лицензияяс государствосянь регистрируйтöм кузя пöрадокын, мый вынсьöдöма шуöмöн (содтöд):

5 да 6 пунктъяс гижны тадзи:

«5. Алкоголя прöдукцияöн торйöн вузасьöм вылö лицензия (водзö – лицензия) босьтöм могысь организация сетö лицензируйтысь органö документъяс лыддьöг серти, мый артыштöма «Этилöвöй спирт, алкоголя да спирта прöдукция вöчöм да сылысь бергалöм государствосянь ладмöдöм йылысь» Федеральнöй оланпаслöн 19 статьяöн.

6. Корны организациясянь документъяс оз позь, мый абу артыштöма «Этилöвöй спирт, алкоголя да спирта прöдукция вöчöм да сылысь бергалöм государствосянь ладмöдöм йылысь» Федеральнöй оланпаслöн 19 статьяöн.».

Коми Республикаса Юралысь В. Гайзер

Сыктывкар

2010 вося моз тöлысь 10 лун

255 №

Вуджöдiс Кузнецова Н.А., 1 438 пас